Tellispunane

Tellispunane on üks punastest värvitoonidest, keskmise tumedusega pruunikas punane, mis vastab põletatud punase tellise värvuselehttps://www.eki.ee/dict/ekss/index.cgi?Q=tellispunane&F=M.

Värvus on iseloomult pigem matt ja varjundirohkelt murtud kui puhas ja särav. Seostub maisusega, linnalikkusega ja industriaalsusega.

Inglise ja prantsuse keeles on Brick red ja rouge brique pigem soojad tume- ja pruunikaspunased, samas kui saksa keeles kirjeldatakse värvitooni Ziegelrot oranži varjundiga punasenahttps://www.imageconsulting-berlin.de/farbnamen/.

 Pildid 

 Variatsioonid 
Ernst Friedrich Glockeri "Grundriss der Mineralogie ..." kirjeldab tellispunast (ziegelroth) kui heledamat punast, millesse on segatud kollast ja veidi pruuni ning hallikasvalget; näitemineraaliks on portselanjaspisGrundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 128.

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." nimetab tellispunaseks (Brick red) värvitootja Winsor&Newton indiapunase akvarellvärviga koloreeritud värvinäidist, selle värvus on soojatooniline pruunikaspunanehttps://archive.org/details/nomenclatureofco00ridg/page/n149.

Prantsuskeelne värvinimetuste portaal pourpre.com annab tellispunase (rouge brique) vasteks punakaspruunide toonivahemiku Rouge brique. - pourpre.com

Pantone värvitoon 19-1543 Brick Red on jahedatooniline murtud tumepunane , Pantone 18-1350 Burnt Brick on kergelt oranži suunas kalduv, eelmisest heledam  pruunikaspunane  .

RAL Design värvikaart 040 40 40 Ziegelrot on keskmise tumedusega soe murtud pruunikaspunane  https://www.ralcolorchart.com/ral-design/ral-040-40-40.

Veebivärv Firebrick on puhas tumepunane  https://www.colorhexa.com/b22222, veebivärv Brick Red heledam jahedatooniline tuhmpunane  https://www.htmlcsscolor.com/hex/B73239https://www.colorhexa.com/cb4154.

 Tellispunane looduses 
Tellise värvust märgib ladina keeles täiend lateritiushttps://www.merriam-webster.com/dictionary/lateritious.

Eesti looduses esineb täiend "tellispunane" enim seentel: tellispunane kollanutt (Hypholoma lateritium), tellispunane limavesinutt (Gliophorus perplexus), tellispunane narmasnutt (Inocybe whitei), tellispunane pilvik (Russula velenovskyi), tellispunane riisikas (Lactarius fulvissimus), tellispunane vesinutt (Hygrocybe sciophana) ja tellispunane vöödik (Cortinarius rubicundulus).

Eestis kasvab oranži õiega tellispunane magun (Papaver lateritium), veel on olemas Lõuna-Ameerikast pärit tellispunane ratsuritäht (Hippeastrum puniceum), mille õis on oranžpunane kuni oranžhttp://taimenimed.ut.ee/cgi-bin/taimenimed.cgi?query=tellispunane&lang=et.

 Vaata ka 
 terrakotapunane
 roostepunane
 hennapunane

 Viited 

Kategooria:Punased värvitoonid